Source: https://www.ihlany.sk/obec/statut-obce/
Timestamp: 2019-09-19 23:12:48+00:00
Document Index: 3070950

Matched Legal Cases: ['§ 11', '§ 2', '§ 9', '§ 9', '§ 9', '§ 11', '§ 20', '§21', '§ 13', '§ 1', '§ 11', '§ 33', '§ 11', '§ 8']

Štatút obce - Oficiálne stránky obce Ihľany
TÝŽDEŇ: 1610
CELKOM: 495591
Obecné zastupiteľstvo v Ihľanoch na základe § 11 ods. 4 písm. k/ zák. SNR č. 369/1990 Zb. o obecnom zriadení v znení neskorších zmien a doplnkov (ďalej len „zák. č. 369/1990 Zb.“) v y d á v a
pre katastrálne územie Stotince a katastrálne územie Majerka obce Ihľany tento
obce Ihľany
Štatút obce Ihľany upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
Štatút obce Ihľany je základným normatívno-právnym a organizačným predpisom obce.
Obec Ihľany je samostatný územný samosprávny a správny celok Slovenskej republiky združujúci občanov, ktorí majú na jej území trvalý pobyt.
Obec Ihľany sa člení na dve časti a to časť Stotince a časť Majerka.
Územie obce Ihľany je územný celok, ktorý tvoria dve katastrálne územia a to:
katastrálne územie Stotince
katastrálne územie Majerka
Akékoľvek zmeny územia obce Ihľany možno vykonať len v súlade s § 2 ods. 3, 4 zák. č. 369/1990 Zb. a s osobitnými právnymi predpismi.
Obec Ihľany je právnickou osobou, ktorá za podmienok ustanovených zákonom samostatne hospodári s vlastnými majetkom a s vlastnými príjmami.
Obec Ihľany môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou.
Obec Ihľany môže nakladať aj s majetkom ostatných subjektov – fyzických aj právnických osôb – pokiaľ bola k takémuto nakladaniu zmocnená právnym predpisom alebo dohodou.
Obec Ihľany má právo na vlastné symboly.
Ukladať obci Ihľany povinnosti a obmedzenia pri výkone samosprávy možno len na základe zákona a na základe medzinárodnej zmluvy.
Obyvatelia obce Ihľany, ich práva a povinnosti
Obyvateľom obce Ihľany je osoba, ktorá má na území obce trvalý pobyt.
Obec má voči občanom povinnosti stanovené zákonmi a ďalšími všeobecne záväznými právnymi predpismi
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v obci Ihľany .
Majetok obce IHĽANY
Majetok obce Ihľany sa používa najmä:
Evidenciu o stave a pohybe majetku obce vedie Obecný úrad v Ihľanoch v súlade s platnou právnou úpravou.
V majetkových veciach obce Ihľany koná v jej mene navonok starosta obce Ihľany
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Ihľany“, ktoré schvaľuje Obecné zastupiteľstvo v Ihľanoch (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
majetok obce Ihľany,
Financovanie a rozpočet obce IHĽANY
Obci môžu byť poskytnuté dotácie zo štátneho rozpočtu Slovenskej republiky
Základom finančného hospodárenia obce je rozpočet obce zostavovaný na obdobie jedného kalendárneho roka a schvaľovaný Obecným zastupiteľstvom obce Ihľany. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 2 zák. č. 369/1990 Zb. v znení zmien a doplnkov).
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie Obecný úrad v Ihľanoch.
Ročnú účtovnú závierku obce overuje audítor (§ 9 ods. 4 zák. č. 369/1990 Zb. v znení zmien a doplnkov).
Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Ihľany“, ktoré schvaľuje Obecné zastupiteľstvo v Ihľanoch
Orgánmi obce Ihľany sú:
Obecné zastupiteľstvo v Ihľanoch zriaďuje podľa potreby alebo podľa osobitných predpisov svoje orgány, ktorými sú najmä:
Hlavný kontrolór je zamestnancom obce Ihľany a vzťahuje sa na neho primerane režim zák. č., 552/2003 Z. z. o výkone práce vo verejnom záujme v znení neskorších predpisov.
Obec Ihľany zriaďuje aj iné komisie a útvary v súlade s platnou právnou úpravou.
Obecné zastupiteľstvo obce Ihľany
Obecné zastupiteľstvo v Ihľanoch je zastupiteľský zbor obce Ihľany zložený z poslancov zvolených v priamych voľbách obyvateľmi obce Ihľany na štyri roky.
Obecné zastupiteľstvo v Ihľanoch má 9 poslancov.
Obecné zastupiteľstvo rozhoduje o všetkých základných otázkach života obce Ihľany a vykonáva svoju vyhradenú právomoc podľa § 11 ods.4 zák. č. 369/1990 Zb. o obecnom zriadení v znení neskorších zmien a doplnkov.
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20 odst. 1 zák. č. 369/1990 Zb. o obecnom zriadení v znení neskorších zmien a doplnkov, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu; v rozsahu určenom zastupiteľstvom môže zmeny rozpočtu vykonávať starosta,
h) schvaľovať dohody o medzinárodnej spolupráci a členstvo obce v medzinárodnom združení podľa §21 odst. 1 zák. č. 369/1990 Zb. o obecnom zriadení v znení neskorších zmien a doplnkov.
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podklad na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Ihľanoch.
Starosta obce je štatutárnym orgánom obce v majetkoprávnych vzťahoch obce a v pracovnoprávnych vzťahoch zamestnancov obce, v administratívnych vzťahoch je správnym orgánom (§ 13 ods. 5 zák. č. 369/1990 Zb.), v daňových a poplatkových vzťahoch je daňovým orgánom (§ 1a písm. b/ zák. č. 511/1992 Zb. o správe daní a poplatkov v znení zmien a doplnkov).
Zástupca starostu zastupuje starostu v rozsahu určenom starostom v písomnom poverení. Ak zanikne mandát starostu pred uplynutím funkčného obdobia, plní úlohy starostu v plnom rozsahu zástupca starostu. Zastupovanie sa skončí zložením sľubu novozvoleného starostu.
Hlavného kontrolóra volí a odvoláva obecné zastupiteľstvo. Hlavný kontrolór je zamestnancom obce a ak tento zákon neustanovuje inak, vzťahujú sa na neho všetky práva a povinnosti ostatného vedúceho zamestnanca. Hlavný kontrolór nesmie bez súhlasu obecného zastupiteľstva podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť. Toto obmedzenie sa nevzťahuje na vedeckú činnosť, pedagogickú činnosť, lektorskú činnosť, prednášateľskú činnosť, prekladateľskú činnosť, publicistickú činnosť, literárnu alebo umeleckú činnosť a na správu vlastného majetku alebo správu majetku svojich maloletých detí. Kontrolnú činnosť vykonáva nezávisle a nestranne v súlade so základnými pravidlami kontrolnej činnosti. Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, starostu, člena orgánu právnickej osoby založenej alebo zriadenej obcou, iného zamestnanca obce a s funkciou podľa osobitných zákonov.
Hlavného kontrolóra volí obecné zastupiteľstvo na šesť rokov. Jeho funkčné obdobie sa začína dňom, ktorý je určený ako deň nástupu do práce. Hlavnému kontrolórovi vzniká po zvolení nárok na uzavretie pracovnej zmluvy s obcou. Pracovný čas hlavného kontrolóra obce Ihľany stanovuje obecné zastupiteľstvo na 5 hodinový týždenný pracovný čas. Kontrolná činnosť bude vykonávaná vždy v stredu v čase od 7,00 do 15,00 hod.
Plat hlavného kontrolóra je súčinom priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok, a koeficientu 1,54 podľa počtu obyvateľov obce. Hlavnému kontrolórovi sa určuje výška mesačnej mzdy podľa pracovného času určeného obecným zastupiteľstvom.
Hlavný kontrolór najmä vykonáva kontrolnu činnosť
kontrolná činnosť sa nevzťahuje na konanie, v ktorom o právach, právom chránených záujmoch alebo o povinnostiach právnických osôb alebo fyzických osôb rozhoduje obec v správnom konaní
Hlavný kontrolór pri výkone kontrolnej činnosti postupuje podľa pravidiel, ktoré ustanovuje zákon 502/2001 Z. z. o finančnej kontrole a vnútornom audite. Ďalšie podrobnosti o pravidlách kontrolnej činnosti môže ustanoviť obec uznesením.
a) vykonáva kontrolu v rozsahu ustanovení podľa bodu 7,
g) vybavuje sťažnosti, ak tak ustanovuje osobitný zákon, § 11, odst. 3 zákona č. 152/1998 Z. z.
Hlavný kontrolór sa zúčastňuje na zasadnutiach obecného zastupiteľstva a obecnej rady s hlasom poradným; môže sa zúčastňovať aj na zasadnutiach komisií zriadených obecným zastupiteľstvom.Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení.
Obecná rada je zložená z 3 poslancov obecného zastupiteľstva.
Obecné zastupiteľstvo podrobnejšie upraví zásady rokovania a uznášania sa obecnej rady v Rokovacom poriadku Obecnej rady v obci Ihľany.
Obec Ihľany má vytvorené tieto stále komisie:
rozpočtu, verejného obstarávania a financií
verejného poriadku, životného prostredia, kultúry, mládeže a športu
Komisie sa schádzajú podľa potreby, najmenej však jedenkrát za 3 mesiace
Zásady rokovania a uznášania sa si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v obci Ihľany, ktoré schvaľuje obecné zastupiteľstvo.
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Ihľanoch , ktorý schvaľuje Obecné zastupiteľstvo v Ihľanoch .
Obec Ihľany nezriaďuje funkciu prednostu OcÚ.
V obci Ihľany pôsobí Obecný hasičský zbor, ktorý zriaďuje Obecné zastupiteľstvo v Ihľanoch .
podieľa sa na zabezpečovaní odbornej prípravy dobrovoľných verejných hasičských zborov, požiarnych hliadok a členov kontrolných skupín,
Postavenie, organizáciu, početné stavy, riadenie a samotnú činnosť obecného hasičského zboru upraví obecné zastupiteľstvo v Organizačnom poriadku Obecného hasičského zboru v Ihľanoch s tým, že podľa § 33 ods. 8 zákona č. 314/2001 Z. z. o ochrane pred požiarmi podrobnosti o postupe pri určovaní počtu členov obecného hasičského zboru a o materiálno-technickom vybavení upravuje vyhláška Ministerstva vnútra SR č. 169/2002 o hasičských jednotkách.
Na zabezpečenie obecných vecí verejného poriadku, ochrany životného prostredia, plnenie iných úloh obce, ktoré pre ňu vyplývajú zo zákonov a všeobecne záväzných právnych predpisov a tiež úloh vyplývajúcich zo všeobecne záväzných nariadení obce, uznesení obecného zastupiteľstva a pokynov a rozhodnutí starostu sa môže zriadiť na území obce Ihľany poriadková služba.
Poriadková služba zodpovedá za svoju činnosť starostovi.
Podrobnejšiu úpravu organizácie poriadkovej služby, jej úloh a postavenie, povinností náčelníka polície a jej zamestnancov, vzťahy polície k samosprávnym orgánom obce a jej spoluprácu s inými orgánmi bližšie upravuje Organizačný poriadok Poriadkovej služby obce .
HLASOVANIE OBYVATEĽOV OBCE IHĽANY
Hlasovanie obyvateľov obce Ihľany o najdôležitejších otázkach života a rozvoja obce vyhlasuje obecné zastupiteľstvo.
Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov, oprávnených voliť podľa zákona o voľbách do orgánov samosprávy obcí.
Na prerokovanie obecných vecí môže obecné zastupiteľstvo zvolať verejné zhromaždenie obyvateľov obce alebo jeho časti.
ak to požiada petíciou najmenej 30 % obyvateľov obce, alebo 30% obyvateľov tej časti obce, ktorej obyvatelia sa zvolávajú
Verejné zhromaždenie sa zvoláva oznámením na úradnej tabuli obce Ihľany, príp. iným vhodným spôsobom (napr. vyhlásením v obecnom rozhlase a pod.)
v prípade nezlučiteľnosti funkcií v zmysle § 11 ods. 2 zák. č. 369/1990 Zb.
dodržiavať Štatút obce Ihľany, Rokovací poriadok obecného zastupiteľstva v Ihľanoch ako aj ďalšie organizačné normy a predpisy,
Veci spoločného záujmu obce Ihľany a okolitých miest a obcí sa riešia dohodou obce s okolitými mestami a obcami.
Obec pri plnení svojich úloh spolupracuje s orgánmi štátu, a to najmä s územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou a pod.)
Symboly obce Ihľany
erb obce Ihľany
zástava obce Ihľany
pečať obce Ihľany
Erb obce Ihľany má v ľavej striebornej polovici štiepeného štítu zelený strom s čiernym kmeňom a čiernymi koreňmi. V pravej červenej polovici je strieborná horná časť tela biskupa so zlatou mitrou a zlatou berlou.
Podrobné a záväzné vyobrazenie erbu obce Ihľany tvorí prílohu č. 1 tohto štatútu.
na listinách o udelení čestného občianstva obce Ihľany, ceny obce Ihľany a uznaniach obce Ihľany,
na budovách, kde má sídlo Obecný úrad v Ihľanoch ,
na rovnošatách zamestnancov obecnej polície a obecného hasičského zboru,
na označenie vozidiel obce, obecnej polície a obecného hasičského zboru.
Zástavu obce Ihľany tvorí päť predĺžených pruhov v zelenej, čiernej, bielej, červenej a žltej farbe. Zástava má pomer 2:3 a je ukončená tromi cípmi a dvoma zástrihami siahajúcimi do tretiny jej lisu.
Podrobné a záväzné vyobrazenie zástavy obce Ihľany tvorí prílohu č. 2 tohto štatútu.
Zástavu obce Ihľany používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
Ak sa pri výzdobe používa štátna vlajka SR a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (§ 8 ods. 8 zák. č. 63/1993 Z.z. o štátnych symboloch SR a ich používaní v znení neskorších predpisov ).
Obec Ihľany určí všeobecne záväzným nariadením podrobnejšiu úpravu používania zástavy obce Ihľany.
Pečať obce Ihľany tvorí erb obce Ihľany s hrubopisom: „OBEC IHĽANY“
Čestné občianstvo obce Ihľany
Cena obce Ihľany
Cena starostu obce Ihľany
Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Ihľany.
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Ihľany.
Cena obce Ihľany sa udeľuje za:
Cenu obce Ihľany tvorí plaketa s erbom obce a peňažná odmena 100 €.
Výnimočne sa môže cena udeliť jednotlivcovi i po jeho smrti – in memoriam. V takomto prípade sa ceny môžu odovzdať rodinným príslušníkom pocteného.
Cenu starostu obce Ihľany tvorí vecný dar v hodnote, ktorú každoročne schváli obecné zastupiteľstvo.
Evidencia sa vedie v Kronike obce Ihľany, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Kronika obce Ihľany sa vedie v úradnom jazyku, príp. v jazyku príslušnej národnosti.
Text jednotlivých štvrťročných zápisov do kroniky schvaľuje obecná rada po predbežnom prerokovaní a vyjadrení v príslušnej komisii obecného zastupiteľstva.
Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov. Toto právo môže uplatniť do 3 mesiacov odo dňa zistenia nákladov
Štatút obce Ihľany je základnou právnou normou obce Ihľany.
Zmeny a doplnky tohto štatútu schvaľuje Obecné zastupiteľstvo v Ihľanoch 3/5 väčšinou všetkých poslancov obecného zastupiteľstva.
Štatút obce Ihľany bol schválený Obecným zastupiteľstvom v Ihľanoch dňa .................... .
Štatút obce Ihľany nadobúda účinnosť dňom 11.01.2011 .
Dňom účinnosti tohto Štatútu obce Ihľany sa ruší Štatút obce Ihľany zo dňa 7.1.2003.
V Ihľanoch dňa 11.01.2011
Vyvesené dňa: 20.12.2010
Vyvesil: Tomečková Katarína